‘Oscar Pistorius ly nie aan geestesversteuring’Oscar Pistorius in die hof Foto: Daniel Born/The Times/ Pool Nel het die bevindinge van psigiatriese verslae aan die hof voorgehou. Pistorius is vir 30 dae by die Weskoppies psigiatriese hospitaal as ‘n buite-pasiënt behandel. Die verslae is opgestel deur drie psigiaters en een kliniese sielkundige. “Die paneel het die verslae beskikbaar gemaak en aan die hof oorhandig. ‘n Geestesversteuring het nie sy vermoë om tussen reg en verkeerd te onderskei, beïnvloed nie,” het Nel aan die hof gesê. Regter Thokozile Masipa het op 20 Mei gelas dat Pistorius vir psigiatriese waarneming gestuur moet word. Dit was om vas te stel of hy “ten tyde van die pleeg van die misdryf strafregtelik verantwoordelik was”. Masipa het gelas dat Pistorius geëvalueer sal word om vas te stel of sy algemen angsversteuring en gestremdheid ‘n invloed op hom gehad het toe hy sy vriendin Reeva Steenkamp op 14 Februarie verlede jaar doodgeskiet het. Die hofverrigtinge duur voort.